PATVIRTINTA

 Šiaulių miesto savivaldybės

 mero 2023 m. d.

 potvarkiu Nr.

**šiaulių miesto savivaldybės NEFORMALIOJO VAIKŲ ŠVIETIMO PROGRAMŲ įgyvendinimo STEBĖSENOS**

**tvarkos aprašAS**

**I skyrius**

**BENDROSIOS NUOSTATOS**

1. Neformaliojo vaikų švietimo programų įgyvendinimo stebėsenos (toliau – stebėsena) tvarkos aprašas (toliau – Aprašas) nustato stebėsenos paskirtį, uždavinius, jos vykdymo būdus, stebėsenos organizavimą, stebėseną vykdančių asmenų teises ir pareigas.

2. Stebėsenos objektas – Šiaulių miesto savivaldybės (toliau – Savivaldybė) mero potvarkiu patvirtintos neformaliojo vaikų švietimo (toliau – NVŠ) programos, atitinkančios NVŠ programų atitikties reikalavimus.

3. Stebėseną vykdo:

3.1. Savivaldybės administracijos paskirti asmenys;

3.2. Švietimo skyriaus specialistas, atsakingas už NVŠ programų įgyvendinimo dokumentų patikrą.

4. Stebėsena vykdoma vadovaujantis Neformaliojo vaikų švietimo koncepcija, Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl neformaliojo vaikų švietimo programų finansavimo ir administravimo tvarkos aprašo patvirtinimo“, šiuo Aprašu ir kitais teisės aktais.

5. Šiame Apraše vartojamos sąvokos ir terminai atitinka Lietuvos Respublikos švietimo įstatyme ir Neformaliojo vaikų švietimo koncepcijoje apibrėžtas sąvokas ir terminus.

**II skyrius**

**STEBĖSENOS PASKIRTIS IR UŽDAVINIAI**

1. Stebėsenos paskirtis – įvertinti NVŠ programų įgyvendinimą.
2. Stebėsenos uždaviniai:
	1. (į)vertinti NVŠ programų įgyvendinimo kokybę;
	2. stebėti, analizuoti ir vertinti su NVŠ programų įgyvendinimu susijusius duomenis;
	3. tikrinti NVŠ teikėjų pateiktus dokumentus;
	4. teikti metodinę ir informacinę švietimo pagalbą NVŠ teikėjams.

**III skyrius**

**STEBĖSENOS ORGANIZAVIMAS**

1. Stebėsena gali būti vykdoma:

8.1. pagal Savivaldybės administracijos paskirtų asmenų individualų NVŠ programų įgyvendinimo vietoje stebėsenos planą;

8.2. gavus žodinį ar raštišką Švietimo skyriaus vedėjo pavedimą;

8.3. atsižvelgus į atsiliepimus apie NVŠ programos įgyvendinimo kokybę, kuriuos pateikia Savivaldybės administracijai raštu arba elektroniniu paštu/ telefonu (esant poreikiui ir/ ar pageidaujant) NVŠ programoje dalyvaujantys vaikai ar/ ir tėvai (globėjai, rūpintojai).

9. Stebėsenos vykdymo būdai:

9.1. NVŠ programos užsiėmimo stebėjimas ir vertinimas;

9.2. Mokinių registro, Neformaliojo švietimo programų registro analizė;

9.3. NVŠ teikėjų pateiktų duomenų, dokumentų ir informacijos analizė.

10. Stebėsenos rezultatų įforminimas:

10.1. NVŠ užsiėmimą stebintis ir vertinantis asmuo ne daugiau kaip per tris darbo dienas dviem egzemplioriais užpildo ir Švietimo skyriaus parengtų nuolat saugomų dokumentų registre užregistruoja NVŠ programos užsiėmimo stebėjimo ir vertinimo formą (toliau – Formą, Aprašo 1 priedas). Vienas Formos egzempliorius pateikiamas NVŠ teikėjui;

10.2. Švietimo skyriaus specialistas (-ai), paskirtas (-i) vykdyti NVŠ programų einamąją ir paskesniąją finansų kontrolę, koordinuoja Savivaldybės neformaliojo vaikų švietimo lėšų skyrimo ir panaudojimo sutarties įgyvendinimą.

10.3. kitais atvejais, nenumatytais Aprašo 10.1 ir 10.2 punktuose, pildoma dokumentų/veiklos patikrinimo pažyma (Aprašo 2 priedas).

**IV skyrius**

**STEBĖSENĄ vykdančių asmenų TEISĖS IR PAREIGOS**

11. Stebėseną vykdantys asmenys turi teisę:

11.1. lankytis NVŠ programos įgyvendinimo vietose, stebėti ugdymo procesą, vertinti ugdytojų darbą;

11.2. pareikšti nuomonę NVŠ programos kokybės klausimais;

11.3. siūlyti NVŠ teikėjams galimus probleminių klausimų sprendimų būdus;

11.4. gauti iš NVŠ teikėjų dokumentus, reikalingus stebėsenai vykdyti;

11.5. pagal savo kompetenciją konsultuoti NVŠ programą įgyvendinančius asmenis;

11.6. teikti siūlymus dėl stebėsenos įgyvendinimo priemonių, formų, metodų, būdų.

12. Stebėseną vykdantys asmenys privalo:

12.1. vykdyti jiems paskirtų NVŠ programų stebėseną pagal individualų NVŠ programų įgyvendinimo vietoje stebėsenos planą ar Švietimo skyriaus vedėjo pavedimą;

12.2. stebėseną vykdyti objektyviai ir nešališkai, netrikdyti NVŠ teikėjųtiesioginio darbo arba ugdymo proceso;

12.3. iškilus sudėtingai situacijai, tirti ją atsakingai, renkant informaciją iš kelių patikimų šaltinių;

12.4. vadovautis etikos, teisingumo, geranoriškumo ir nešališkumo principais.

**V skyrius**

**BAIGIAMOSIOS NUOSTATOS**

13. Skundai dėl NVŠ programos įgyvendinimo nagrinėjami teisės aktų nustatyta tvarka.

14. Šis Aprašas gali būti keičiamas ir papildomas Savivaldybės mero potvarkiu.

\_\_\_\_\_\_\_\_\_\_\_\_\_\_\_